Gémesi Csanád gyerekkorában ismerkedett meg a vívással, családjában édesapja és nagybátyja is vívott, testvérei közül a legidősebb junior világbajnok és Európa- bajnoki bronzérmes. 2003-ban a kadett világbajnokságon csapatban bronzérmet szerzett. 2013-ban a hazai rendezésű világbajnokságon egyéniben a későbbi bronzérmes Szilágyi Áron búcsúztatta. 2014-ben, a madridi világkupán ezüstérmes lett, a 2014-es vívó-Európa-bajnokságon bronzérmet szerzett, csakúgy mint a kazáni világbajnokságon. A 2017-es lipcsei világbajnokságon csapatban ezüstérmes lett. 2018-ban az újvidéki Európa-bajnokságon csapatban aranyérmet nyert.